עיקול פרסת הסוס

עיקול פרסת הסוס (באנגלית: Horseshoe Bend) הוא נפתול של נהר קולורדו בצורת פרסת סוס, בסמוך לעיר פייג', באריזונה שבארצות הברית.

עיקול פרסת הסוס נמצא כ-8 קילומטרים במורד הזרם מסכר קניון גלן ואגם פאוול בתוך אזור הנופש הלאומי קניון גלן, וכ-4.4 קילומטרים מדרום-מזרח לפייג'.

המקום נגיש באמצעות הליכה רגלית של כ-2.4 קילומטרים ממתחם חניה הסמוך לכביש 89 בדרום-מזרח פייג', ניתן לצפות בעיקול גם ממצוק תלול שעליו.

התצפית היא כ-1,300 מטר מעל פני הים, בעוד שהנהר זורם בגובה של 980 מטר, כלומר תצפית מגובה של 300 מטר.

לאחר הפניות למיקום ברשתות החברתיות בשנת 2018, גדל מספר המבקרים במקום באופן משמעותי.

קישורים חיצוניים

הערות שוליים 

אריזונה: גאוגרפיה
נהר הקולורדו